S-au derulat scene sangeroase ziua-n amiaza mare, intr-o statie de autobuz din localitatea Costesti Vale, judetul Dambovita.

O adolescenta de 15 ani a fost impuscata de fostul ei iubit cu un pistol cu bile dar, din fericire, victima se afla in afara pericolului. Tanarul de 21 de ani era furios ca fata, de care s-a despartit acum o luna, isi gasise alt iubit.

Dragostea dintre cei doi tineri a durat mai bine de un an si jumatate, dar acum o luna s-au despartit. Baiatul nu a acceptat insa situatia si a incercat sa o determine pe fata sa se intoarca la el.

Stefan Petrisor: "Am intrebat-o de vorba si nu a vrut sa raspunda. Atunci nu mi-am mai tinut controlul. Am tras. Dar am crezut ca e de jucarie, am vrut sa o sperii, sa vad ce zice."

Din fericire, ranile provocate fetei nu sunt grave dar socul a fost foarte mare.

Bunica fetei: "Fata venea de la scoala si cand a coborat din autobuz s-a asezat in fata ei si a tras cu pistolul. Ca sa vorbeasca cu el, o urmarea si la scoala, sa puna mana pe ea, sa o duca cine stie unde. De necaz, a tras in ea."

Parintii tanarului sunt la randul lor socati de gestul fiului lor. Oamenii sustin ca habar n-au avut ca baiatul are un pistol cu bile.

"Din dragoste, o iubea prea mult. I-am spus sa nu mai faca treaba pe care a facut-o, sa stea pe locul lui, daca e sa fie cu ea, sa o astepte, sa nu mai faca ce a facut", spune mama baiatului.

Tanarul este cercetat acum pentru loviri si alte violente. In plus, a fost amendat cu o mie de lei pentru tulburarea ordinii si linistii publice. A predat pistolul la politie, iar acum investigatorii continua cercetarile pentru a afla daca detinea arma legal.